En ung kvinde fik sig lidt af en forskrækkelse, da hun lørdag aften omkring midnat blev mødt af en blotter i Aalborg Øst. Episoden fandt sted på en sti mellem Blåkildevej og Ravnkildevej. - Vi har ikke noget præcist signalement af den mandlige blotter, så det afholder vi os fra at give. Det signalement, vi har, passer på rigtig mange mænd, siger vagtchef Poul Badsberg fra Nordjyllands Politi. Trods det manglende signalement hører politiet gerne fra vidner på telefon 114.

Opsummering:
En blotter var lørdag aften omkring midnat på spil i Aalborg Øst.